கேள்வி: பிச்சு சாம்பமூர்த்தி - சுயசரிதை என்பது என்ன?
பதில்: 1901 பிப்ரவரி 14 அன்று சென்னை மாகாணம் (தற்போது ஆந்திரப் பிரதேசம், குண்டூர் மாவட்டம்), பித்ரகுன்டா என்ற சிறிய ஊரில் பிறந்தார். சாம்பமூர்த்தி பொத்து கிருஷ்ணையா, எம். துரைசாமி ஐயர், எஸ். ஏ. இராமசாமி ஐயர் மற்றும் கிருஷ்ணசாமி பாகவதர் போன்ற பல்வேறு ஆசிரியர்களின் கீழ் வாய்ப்பாட்டு மற்றும் வயலின் பயிற்சி பெற்றார். அவர் 1928 ஆம் ஆண்டில், இராணி மேரிக் கல்லூரி, சென்னை இசை ஆசிரியராகப் பணியாற்றினார், ஆனால் 1931 இல், ஜெர்மனிக்கு மாற்றினார், ''டச்சு அகாடமி'' மூலம் நிதி பெறப்பட்டு அகாடமியில் இசை பயிலரங்கில் ஆய்வு செய்தார். பின்னர் இந்தியாவுக்குத் திரும்பி, சென்னைப் பல்கலைக்கழகம் ஒரு விரிவுரையாளராகவும் பின்னர், இசைப் பயிற்சியாளராகவும் பணியில் சேர்ந்தார். 1961 ஆம் ஆண்டு வரை, சென்னையில் சங்கீத வாத்யாலயாவின் இயக்குநராக சேர்ந்தார். 1964 ஆம் ஆண்டில், திருப்பதி, சிறீ வெங்கடேசுவரா பல்கலைக்கழகம் இசைப் பேராசிரியராக நியமிக்கப்பட்டார். 1966 ஆம் ஆண்டு சென்னை பல்கலைக் கழகத்திற்குத் திரும்புவதற்குப் பின், இரண்டு ஆண்டுகள் அங்கு அவர் பணிபுரிந்தார். ஆனந்தவல்லியை திருமணம் செய்த சாம்பமூர்த்தி, 72 வயதில், 1973 அக்டோபர் 23 அன்று இறந்தார். அவரது வாழ்க்கை மற்றும் தொழில் பற்றி 2001 ஆம் ஆண்டில் அவரது நூற்றாண்டு விழாவில், மியூசிக் அகாதெமி (சென்னை) வெளியிட்ட ''ஃபுரபஷர் சாம்பமூர்த்தி த விஷனரி மியூசிக்கலாஜிஸ்ட்'' என்ற ஒரு புத்தகத்தில் ஆவணப்படுத்தப்பட்டுள்ளது''.''